
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση Δημοτικής Επιχείρησης Ραδιοφωνίας Δήμου Άνω Σύρου - 

Κυκλάδων. 1 

Όροι που πρέπει να πληροί το νερό που χρησιμοποιείται για την πα¬ 
ραγωγή και την αναπλήρωση του νερού ηλεκτρολύτη των μπα¬ 
ταριών μολύβδου. 2 

Χορήγηση άδειας άσκησης επαγγέλματος Κοινωνικού Λειτουργού 
στην Ανάστου Αναστασία του Χρήστου συζ. Γεωργίου Στούμπη . 3 
Χορήγηση άδειας άσκησης επαγγέλματος Κοινωνικού Λειτουργού 

στην Ευαγγελία Μαργαρίτη του Βασιλείου . 4 

Χορήγηση άδειας άσκησης επαγγέλματος Κοινωνικού Λειτουργού 


στην Σοφία Κουλοφωτιά του Χρήστου. 5 

Τροποποίηση της 42000/2030/81 καν. απόφασης του Υπουργού 
Συγκοινωνιών «κωδικοποίηση και συμπλήρωση κανονιστικών 
αποφάσεων που εκδόθηκαν κατ’ εξουσιοδότηση του Ν.Δ. 
102/73 «περί οργανώσεως των δια λεωφορείων αυτοκινήτων 
εκτελουμένων δημοσίων επιβατικών συγκοινωνιών». 6 

Καθορισμός ειδικοτήτων των Τεχνικών Αξιωματικών. 7 

Σύσταση και συγκρότηση Υπηρεσιακού Συμβουλίου Υπαλλήλων 

ΟΛΠ. .. 8 

Υπαγωγή του αδιαβάθμιστου μόνιμου προσωπικού του Πνευματι¬ 
κού Κέντρου Δήμου Γαλατσίου στις διατάξεις του Α' Μέρους του 

Νόμου 1188/1981./."/Γ.. 9 

Ψήφιση Οργανισμού εσωτερικής υπηρεσίας του Πνευματικού Κέ¬ 
ντρου Δήμου Ζωγράφου.10 

Τροποποίηση του Ο.Ε.Υ. του Δήμου Νίκαιας.11 


Διορθώσεις Σφαλμάτων 

Διόρθωση σφαλμάτων στις 100082 και 100083/13.1.89 κοινές 
αποφάσεις των Υπουργού Προεδρίας της Κυβέρνησης και Υφυ¬ 


πουργού Εργασίας.12 

Διόρθωση σφαλμάτων στη Διγ/1173/28..1.1988 απόφαση του 
Υπουργού Υγείας, Πρόνοιας και Κοιν. Ασφαλίσεων.13 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 4157 (1) 


Σύσταση Δημοτικής Επιχείρησης Ραδιοφωνίας Δήμου Άνω Σύρου - 
Κυκλάδων. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις της παρ. 3 του άρθρου 246 του Π.Δ/τος (Δημοτικός 
και Κοινοτικός Κώδικας) και τις διατάξεις του άρθρου 1 και της παρ. 1 
και 2 του άρθρου 3 του Π.Δ/τος 25/15.1.1988 (ΦΕΚ 10/Α/88). 

2. Την απόφαση του Υπουργού Εσωτερικών με αριθμό 25027/ 
9.4.1984 που δημοσιεύτηκε στο 244/19.4.84 ΦΕΚ τ.Β'. 


3. Την απόφαση του δημοτικού συμβουλίου Άνω Σύρου του Νομού 
Κυκλάδων με αριθμό 167/88. 

4. Την Υ679/8.8.1989 απόφαση του Πρωθυπουργού για τον καθο¬ 
ρισμό των αρμοδιοτήτων του αναπληρωτή Υπουργού Εσωτερικών 
(ΦΕΚ 565/Β/88) αποφασίζουμε: 

1. Συνιστάται στο Δήμο Άνω Σύρου τού Νομού Κυκλάδων επιχεί¬ 
ρηση με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΠΡΟΒΟΛΗΣ 
ΚΑΙ ΕΝΗΜΕΡΩΣΗΣ ΔΗΜΟΥ ΑΝΩ ΣΥΡΟΥ» ως ίδιο νομικό πρό¬ 
σωπο ιδιωτικού δικαίου το οποίο διέπεται από τις διατάξεις των άρθρων 
246 έως 253, 256, 260 και 272 του Π.Δ/τος 76/85 (Δημοτικός και 
Κοινοτικός Κώδικας) και του Π.Δ/τος 25/88. 

2. Σκοπός της επιχείρησης είναι: η ίδρυση, εγκατάσταση και λειτουρ¬ 
γία τοπικού ραδιοφωνικού σταθμού στο δήμο Άνω Σύρου. 

3. Η επιχείρηση διοικείται από επταμελές (7) διοικητικό συμβούλιο, 
που τα μέλη του ορίζονται μαζί με αναπληρωτές από το δημοτικό συμ¬ 
βούλιο. 

Από τα μέλη του διοικητικού συμβουλίου, τρεις (3) είναι αιρετοί εκ¬ 
πρόσωποι του Δήμου Άνω Σύρου, ένας είναι εκπρόσωπος του Πολιτι¬ 
στικού Συλλόγου Άνω Σύρου, ένα εκπρόσωπο του Βιομηχανικού και 
Βιοτεχνικού Επιμελητηρίου Κυκλάδων και υπόλοιπα δύο (2) μέλη είναι 
δημότες ή κάτοικοι του Δήμου Άνω Σύρου που έχουν πείρα ή γνώσεις 
σχετικές με το αντικείμενο της επιχείρησης. 

Όταν η επιχείρηση απασχολεί περισσότερους από είκοσι εργαζόμε¬ 
νους συμμετέχει στο Διοικητικό Συμβούλιο της επιχείρησης ένας εκπρό¬ 
σωπός τους σε αντικατάσταση του εκπροσώπου του Εμπορικού και Βιο¬ 
μηχανικού Επιμελητηρίου. 

4. Η διάρκεια της επιχείρησης είναι είκοσι (20) χρόνια από τη δημο¬ 
σίευση της απόφασης αυτής στην Εφημερίδα της Κυβερνήσεως. 

5. Έδρα της επιχείρησης είναι ο Δήμος Άνω Σύρου του Νομού Κυ¬ 
κλάδων. 

6. Τα περιουσιακά στοιχεία που διαθέτει ο Δήμος Άνω Σύρου στην 
Επιχείρηση όπως αποτιμήθηκαν σύμφωνα με τις διατάξεις του άρθρου 
9 του Ν. 2190/20 είναι μηχανήματα και λοιπός εξοπλισμός αξίας 
5.307.000. 

7. Ο Δήμος Άνω Σύρου διαθέτει στην Επιχείρηση χρηματικό ποσό 
δραχμές, 2.000.000 ως αρχικό κεφάλαιό της. 

8. Πόροι της Επιχείρησης είναι: έσοδα από τις διαφημίσεις και γε¬ 
νικά από την άσκηση τής δραστηριότητάς της, οι πρόσοδοι από την πε¬ 
ριουσία της, δάνεια, κληρονομιές, εισφορές, δωρεές και λοιπές επιχορη¬ 
γήσεις. 

9. Η επιχείρηση διαλύεται: 

(α) Με απόφαση του δημοτικού συμβουλίου, με την απόλυτη πλειο- 
ψηφία των μελών του και απόφαση του Υπουργού Εσωτερικών. 

(β) Όταν λήξει χωρίς να παραταθεί η διάρκεια της επιχείρησης και 

(γ) σε περίπτωση πτώχευσης της Επιχείρησης. 

Την διάλυση της επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάριση γίνεται από 
τρεις εκκαθαριστές που ορίζονται από το δημοτικό συμβούλιο. 

Στην εκκαθάριση διεκπεραιώνονται οι εκκρεμείς υποθέσεις, εισπράτ- 
τονται οι απαιτήσεις, ρευστοποιείται η περιουσία και πληρώνονται τα 
χρέη της επιχείρησης. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Το υπόλοιπο περιέχεται στο Δήμο Άνω Σύρου. 

10. Η συγκρότηση, η λειτουργία και οι αρμοδιότητες των οργάνων 
διοίκησης, η οργάνωση, η λειτουργία, διαχείριση και εποπτεία της επι¬ 
χείρησης, διέπονται από τις σχετικές με τις δημοτικές και κοινοτικές 
επιχειρήσεις διατάξεις του Π.Δ/τος 76/85 Δ.Κ.Κ. και την με αριθμό 
25027/9.4.84 απόφαση του Υπουργού Εσωτερικών, που δημοαιεύ- 
θηκε στο ΦΕΚ 244/19.4.84 τεύχος Β' και τις διατάξεις του Π.Δ/τος 
25/88 που δημοσιεύθηκε στο ΦΕΚ 10/Α/88. 

Η απόφαση αυτή να δημοσιευθεί στην Εφημερίδα της Κυβερνήαεως. 

Αθήνα, 30 Ιανουάριου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Γ. ΣΚΟΥΛΑΡΙΚΗΣ 
-♦- 

Αριθ. 2098/88 (2) 

Όροι που πρέπει να πληροί το νερό που χρησιμοποιείται για την παρα¬ 
γωγή και την αναπλήρωση του νερού ηλεκτρολύτη των μπαταριών 

μολύβδου. 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 
(Συνεδρίαση 13.12.1988) 

Έχοντας υπόψη: 

1. Το έγγραφο του Γενικού Χημείου ' Κράτους αρ. 1276/ 
21.11.1988. 

2. Το εδάφιο δ της παρ. 8 του άρθρου 6 του Νόμου 4328/1929 
«περί συστάσεως του Γενικού Χημείου του Κράτους, όπως τροποποι¬ 
ήθηκε και συμπληρώθηκε'με τον ΑΝ 754/1937 (αρ. 3 παρ. 2 και 
3) (ΦΕΚ 247/ΤΑ/1937). 

3. Το άρθρο 4 του Διατάγματος της 31ης Οκτωβρίου 1929 «περί 
κανονισμού της λειτουργίας και των εργασιών του Ανωτάτου Χημι¬ 
κού Συμβουλίου (ΦΕΚ 391/ΤΑ/31.10.1929). 

4. Το Νόμο 115/1975 «περί τροποποιήσεως διατάξεων τινών του 
Ν. 4328/1929 (ΦΕΚ 172/ΤΑ/20.8.1975). 

5. Την απόφαση των Υπουργών Προεδρίας και Οικονομικών για 
αναμόρφωση συλλογικών οργάνων Γνωμοδοτικής και Αποφασιστι¬ 
κής αρμοδιότητας τού Υπουργείου Οικονομικών αρ. 0.208/181, 
ΦΕΚ 214/ΤΒ/82, αποφασίζουμε: 

Εγκρίνουμε την διάθεση στην κατανάλωση νερού απεσταγμένου ή 
απιονισμένου για την αναπλήρωση του νερού ηλεκτρολύτη των μπα¬ 
ταριών μολύβδου με τους κάτωθι όρους: 

1. Φυσικοχημικές απαιτήσεις: 

1.1. Το νερό που χρησιμοποιείται για την παραγωγή καθώς και την 
αναπλήρωση του ηλεκτρολύτη στους συσσωρευτές μολύβδου πρέπει 
να είναι καθαρό, διαυγές, άχρωμο - όταν παρατηρείται σε βάθος 
300 ΜΜ - και άοσμο. 

Ως καθαρό νερό για συσσωρευτές ορίζεται το απεσταγμένο ή απιονι- 
σμένο νερό. 

1.2. Το νερό των συσσωρευτών πρέπει να ικανοποιεί τουλάχιστον τις 
παρακάτω απαιτήσεις. 

1.2.1. Η αγωγιμότητα δεν πρέπει κατά την παραγωγή να ξεπερνάει 
τα 10μ5/ΟΜ και τα 30 μ8/0Μ κατά την πλήρωση, μετρούμενη 
στους 20° Ο, με την μέθοδο που περιγράφεται στο παράρτημα (I). 

1.2.2. Το ξηρό υπόλειμα δεν πρέπει να ξεπερνάει τα 10 ΜΟ/ΕΤ. 

1.2.3. Η τιμή του ΡΗ πρέπει να είναι μεταξύ' 5 και 7. 

1.2.4. Μέταλλα της ομάδας του υδρόθειου καθώς και ενώσεις σιδή¬ 
ρου νικελίου, χρωμίου, μαγγανίου, χλωρίου, θείου και αζώτου δεν 
πρέπει να ανιχνεύονται με τις συνηθισμένες μεθόδους ποιοτικής ανά¬ 
λυσης. 

1.2.5. Οξειδώσιμες οργανικές ενώσεις επιτρέπεται να περιέχονται 
μόνο μέχρι ποσότητας που αντιστοιχεί σε κατανάλωση 20 ΜΟ υπερ- 
μαγγανικού καλιού ανά λίτρο νερού. 

1.3. Κάθε άλλο σκεύασμα με διάφορες εμπορικές ονομασίες που προ¬ 
ορίζεται για την παραγωγή ή την αναπλήρωση του ηλεκτρολύτη 
στους συσσωρευτές μολύβδου, πρέπει να ανταποκρίνεται στις παρα¬ 
πάνω απαιτήσεις του απιονισμένου ή απεσταγμένου νερού. 

2. Συσκευασία: 

2.1. Οι συσκευασίες πρέπει να είναι κατασκευασμένες από γυαλί ή 
κατάλληλη πλαστική ύλη. 

2.2. Οι συσκευασίες και τα συστήματα κλεισίματος πρέπει να είναι σε 
όλα τα σημεία στερεά και ανθεκτικά έτσι ώστε να εμποδίζεται κάθε 


χαλάρωση και να ανταποκρίνονται κατά τρόπο ασφαλή στις συνηθι¬ 
σμένες απαιτήσεις χειρισμού. 

2.3. Οι περιέκτες πρέπει να διαθέτουν σύστημα κλεισίματος που 
αφαιρείται και επανατοποθετείται εύκολα, έτσι ώστε η συσκευασία 
να μπορεί να κλείνεται επανειλημμένα, χωρίς απώλεια του περιεχο¬ 
μένου. 

2.4. Οι συσκευασίες να έχουν τρόπο κλεισίματος τέτοιο (πώμα ασφα¬ 
λείας, ταινία ασφαλείας, κ.λπ.) ώστε τυχόν άνοιγμα της συσκευασίας 
να είναι καταφανές. 

3. Επισήμανση. 

3.1. Κάθε συσκευασία πρέπει να φέρει κατά τρόπο ευανάγνωστο και 
ανεξίτηλο τις ακόλουθες ενδείξεις: 

ΑΠΙΟΝΙΣΜΕΝΟ ή ΑΠΕΣΤΑΓΜΕΝΟ ΝΕΡΟ για την αναπλήρωση 
του νερού του ηλεκτρολύτη στους συσσωρευτές μολύβδου (μπαταρίες 
μολύβδου). 

Όνομα, διεύθυνση και τηλέφωνο παρασκευαστή, διανομέα ή εισαγω¬ 
γέα. 

Την ένδειξη: «Δεν πίνεται». 

Οδηγίες χρήσης: Για την παραγωγή καθώς και την αναπλήρωση του 
νερού ηλεκτρολύτη στους συσσωρευτές μολύβδου. 

Ενδείξεις όπως: «Δίνει ζωή στις μπαταρίες», «καθαρίζει τις πλάκες 
μολύβδου», «τις διατηρεί συνεχώς φορτισμένες», «εύκολο ξεκίνημα», 
«Δυνατά φώτα» ή οποιεσδήποτε άλλες ανάλογες ενδείξεις που σκοπό 
έχουν να παραπλανήσουν το καταναλωτικό κοινό, δεν επιτρέπεται να 
αναγράφονται στην συσκευασία.. 

4. Ετικέττα 

4.1. Η ετικέττα πρέπει να επικολλάται σταθερά επάνω σε μια ή πε¬ 
ρισσότερες πλευρές της συσκευασίας κατά τρόπο ώστε οι ενδείξεις να 
μπορούν να διαβάζονται οριζόντια όταν η συσκευασία είναι τοποθε¬ 
τημένη κατά τρόπο κανονικό. 

4.2. Οι διαστάσεις της ετικέττας πρέπει να είναι τουλάχιστον 5x7 
εκατοστόμετρα. 

4.3. Δεν απαιτείται ετικέττα όταν η ίδια η συσκευασία φέρει τυπωμέ¬ 
νες με εμφανή και ανεξίτηλο τρόπο τις απαιτούμενες ενδείξεις, αλλά 
σε επιφάνεια όπως αυτή της ετικέττας. 

4.4. Η επισήμανση πρέπει να είναι διατυπωμένη στην ελληνική 
γλώσσα ή και στην ελληνική. 

Για τα ήδη κυκλοφορούντα νερά για μπαταρίες, τα οποία δεν είναι 
σύμφωνα με την εισήγηση αυτή, κρίνουμε σκόπιμο να δοθεί προθε¬ 
σμία εξ (6) μηνών από την δημοσίευση της απόφασης στην Εφημε¬ 
ρίδα της Κυβέρνησης, για την εξάντληση των αποθεμάτων της. 

Παράρτημα I 

1. Περιγραφή της μεθόδου 

Δείγμα του υπό εξέταση νερού βράζεται σε κωνική φιάλη επί 5 ΜΙΝ. 

Η φιάλη πωματίζεται, ψύχεται στους 20 ±5°0 και μετράται η 
αγωγιμότητα εντός 15 ΜΙΝ. 

2. Όργανα 

Απαιτούνται τα παρακάτω όργανα. 

1) Υάλινη κωνική φιάλη εσμυρισμένη χωρητικότητας 500 ΜΕ. 

2) Υάλινος σωλήνας συλλογής αερίου, ανοίγματος 0,71 ΜΜ έως 
1,18 ΜΜ εφοδιασμένος με εσμυρισμένο σύνδεσμο και που περιέχει 
οξείδιο του ασβεστίου και υδροξείδιο του νατρίου (δΕϋΑΕΙΜΕ). 

3) Αγωγιμόμετρο 

3. Τρόπος εργασίας 

Τοποθετούνται 400 ΜΕ νερού στην κωνική φιάλη (1) θερμαίνεται η 
φιάλη μέχρι βρασμού του νερού και συνεχίζεται ο βρασμός ακόμη επί 
5 ΜΙΝ. Απομακρύνεται η φιάλη από την φωτιά και τοποθετείται 
αμέσως ο υάλινος σωλήνας (2). 

Ψύχεται η φιάλη και το περιεχόμενο ταχέως σε τρεχούμενο νερό και 
μετράται η αγωγιμότητα,, εντός 15 ΜΙΝ από την ψύξη, σε 

20±2°ε. 

Ο Πρόεδρος Ο Γραμματέας 

ΣΤ. ΧΑΤΖΗΓΙΑΝΝΑΚΟΣ ΧΑΡ. ΧΑΜΑΛΙΔΗΣ 

Τα Μέλη: Ευαγγ. Τσιγαρίδας, Αντ. Δασκαλάκης, Π. Κώττης, Φωκ. 

Γεωργακόπουλος, Διον. Φραγκάτος 

Εγκρίνουμε την παραπάνω απόφαση του Ανωτάτου Χημικού Συμ¬ 
βουλίου καθώς και τη δημοσίευσή της στην Εφημερίδα της Κυβερνή- 

σεως και ορίζουμε όχι θα αρχίζει η ισχύς της από την ημέρα που θα δη- 
μοσι&υθεί. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 2 Φεβρουάριου 1989 

01 ΥΠΟΥΡΓΟΙ 

ΟΙΚΟΝΟΜΙΚΟΝ ΒΙΟΜΗΧΑΝΙΑΣ ΕΝΕΡΓΕΙΑΣ & ΤΕΧΝ/ΠΑΣ 

ΔΗΜ. ΤΣΟΒΟΛΑΣ ΑΝΑΣΤΑΣΙΟΣ ΠΕΠΟΝΗΣ 

- *_ 

Αριθ. Γ6α/205 ' (3) 

Χορήγηση άδειας άσκησης επαγγέλματος Κοινωνικού Λειτουργού στην 
Ανάστου Αναστασία του Χρήστου συζ. Γεωργίου Στούμπη. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ & 
ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/205/2.2.89 έχει χορηγηθεί στην Ανάστου Αναστα¬ 
σία του Χρήστου συζ. Γεωργίου Στούμπη άδεια άσκησης επαγγέλματος 
Κοινωνικού Λειτουργού. 

Αθήνα, 2 Φεβρουάριου 1989 

Με εντολή Υπουργού 
Ο Διευθυντής 
X. ΠΑΠΑΔΟΠΟΥΛΟΣ 

-♦- 

Αριθ. Γ6α/207 . (4) 

Χορήγηση άδειας άσκησης επαγγέλματος Κοινωνικού Λειτουργού στην 
Ευαγγελία Μαργαρίτη του Βασιλείου. 

, Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ & 

ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/2θ7/2.2.89 έχει χορηγηθεί στην Ευαγγελία Μαρ¬ 
γαρίτη του Βασιλείου άδεια άσκησης επαγγέλματος Κοινωνικού Λει¬ 
τουργού. 

- Αθήνα, 2 Φεβρουάριου 1989 

Με εντολή Υπουργού 
Ο Διευθυντής 
X. ΠΑΠΑΔΟΠΟΥΛΟΣ 

- ♦ - 

Αριθ, Γ6α/208 (5) 

Χορήγηση άδειας άσκησης επαγγέλματος Κοινωνικού Λειτουργού στην 
Σοφία Κουλοφωτιά του Χρήστου. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ & 
ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινωνικών 
Ασφαλίσεων Γ6α/208/2.2.89 έχει χορηγηθεί στην Σοφία Κουλοφω- 
τιά του Χρήστου άδεια άσκησης επαγ-γέλματος Κοινωνικού Λειτουργού. 

Αθήνα, 2 Φεβρουάριου 1989 

Με εντολή Υπουργού 
Ο Διευθυντής 
X. ΠΑΠΑΔΟΠΟΥΛΟΣ 

- + - 

Αριθ. 4037/298 (6) 

Τροποποίηση της 42000/2030/81 καν. απόφασης του Υπουργού Συ¬ 
γκοινωνιών «κωδικοποίηση και συμπλήρωση κανονιστικών αποφά- 
ο σεων που εκδόθηκαν κατ’ εξουσιοδότηση του Ν.Δ. 102/73 «περί ορ- 
γανώσεως των δια λεωφορείων αυτοκινήτων εκτελουμένων δημο¬ 
σίων επιβατικών συγκοινωνιών». 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: α) του άρθρου 3 και της παρ. 1 του 
άρθρου 25 του Ν.Δ. 102/73 (ΦΕΚ 178/Α/1973) κάι β) της απόφα¬ 
σης Υ594/88 του Πρωθυπουργού «Καθορισμός αρμοδιοτήτων του 
Αναπληρωτή Υπουργού Μεταφορών και Επικοινωνιών Κοσμά Σφυρίου 


(ΦΕΚ 444/Β/88), αποφασίζουμε: 

Άρθρο μόνο 

Τα άρθρα 7 και 9 της αριθ. 42000/2030/81 καν. απόφασης του 
Υπουργού Συγκοινωνιών (ΦΕΚ Β/792/31.12.81) όπως αντικατα- 
στάθηκαν χϊ: τροποποιήθηκαν μεταγενέστερα, αντικαθίστανται ως 
εξής: 

«Άρθρο 7. 

Αντικατάσταση λεωφορείων Υπεραστικών ΚΤΕΛ 

1. Λεωφορείο αυτοκίνητο δημόσιας χρήσης, που είναι ενταγμένο στη 
δύναμη υπεραστικού ΚΤΕΛ για εκτέλεση υπεραστικής οδικής συγκοι¬ 
νωνίας αντικαθίσταται με άλλο του εγκεκριμένου τύπου, εφόσον συντρέ¬ 
χουν οι εξής προϋποθέσεις: 

α) Το λεωφορείο, που θα αντικαταστήσει το αποσυρόμενο είναι του 
εγκεκριμένου τύπου. 

β) Το νέο λεωφορείο πληροί τους όρους και τις προϋποθέσεις ασφά¬ 
λειας και εκμετάλλευσης, που ορίζουν οι διατάξεις που ισχύουν κατά το 
χρόνο της αντικατάστασης. 

γ) Έχει εκδοθεί απόφαση τού οικείου νομάρχη, με την οποία να έχει 
καθορισθεί η κατανομή της συνολικής δύναμης των λεωφορείων του 
ΚΤΕΛ και ειδικά για την Κρήτη κάθε νομαρχιακού τομέα των ΚΤΕΛ 
αυτής, όπου είναι ενταγμένο το υπό αντικατάσταση λεωφορείο. 

δ) Έχει δοθεί έγκριση του οικείου νομάρχη, στην περίπτωση που το 
υπό αντικατάσταση λεωφορείο αντικαθίσταται με άλλο μεγαλύτερης ή 
μικρότερης κλάσης. 

2. Με επιφύλαξη εφαρμογής των διατάξεων των επόμενων παραγρά¬ 
φων, ή κατά την προηγούμενη παράγραφο αντικατάσταση, μπορεί να 
γίνει: 

α) Με καινούργιο λεωφορείο (κατά τα πλαίσιο και το αμάξωμα αυ¬ 
τού). 

β) Με μεταχειρισμένο λεωφορείο, που να προέρχεται από λεωφορεία 
ενταγμένα στα ΚΤΕΛ ή σε έναν από τους συγκοινωνιακούς φορείς ή επι¬ 
χειρήσεις, που αναφέρονται στις περιπτώσεις α’ και β' της παρ. 6 του 
άρθρου 4 του ν.δ. 102/1973.' 

γ) Με μεταχειρισμένο λεωφορείο προέλευσης εξωτερικού και ηλικίας 
κάτω των έξι (6) ετών, (για τις περιπτώσεις α, β, γ της παραγράφου 9 
του παρόντος άρθρου). .· 

ι 3. Η κατά την παρ. 1 του άρθρου αυτού αντικατάσταση λεωφορείων 
με άλλο ίδιας κλάσης επιτρέπεται ελεύθερα: εκτός από την περίπτωση 
που ο αριθμός των ενταγμένων στο ΚΤΕΛ λεωφορείων της κλάσης αυ¬ 
τής είναι μεγαλύτερος από τον αντίστοιχο αριθμό που προβλέπει η σχε¬ 
τική απόφαση του οικείου νομάρχη για την κατανομή των λεωφορείων 
του ΚΤΕΛ, κατά κλάσεις. Στην περίπτωση αυτή, απαιτείται έγκριση 
του οικείου νομάρχη. Τα νέα λεωφορεία της παραγράφου αυτής είναι 
καινούργια, όπως ορίζεται στην περίπτωση α' της παρ. 2 του άρθρου 
αυτού. Τα ίδια λεωφορεία μπορεί να είναι και μεταχειρισμένα αλλά προ¬ 
έλευσης εσωτερικού, όπως ορίζουν οι διατάξεις της περίπτωσης β' της 
παρ. 2 του άρθρου αυτού. 

4. Για την αντικατάσταση λεωφορείου με άλλο μεγαλύτερης κλάσης 
απαιτείται να συντρέχουν επί πλέον και οι παρακάτω προϋποθέσεις: 

α) Να υπάρχει αντίστοιχη κενή θέση (τα λεωφορεία μεγαλύτερης 
κλάσης, που είναι ενταγμένα στο ΚΤΕΛ να είναι λιγότερα από αυτά που 
προβλέπει, για την κλάση αυτή, η απόφαση του νομάρχη, που καθορίζει 
την ενδεδειγμένη δύναμη λεωφορείων του ΚΤΕΛ κατά κλάσεις. 

β) Από την αντικατάσταση αυτή δεν εμποδίζεται η ομαλή εξυπηρέ¬ 
τηση του επιβατικού κοινού και δεν δημιουργούνται εμπόδια ή κίνδυνος 
για την ασφαλή και άνετη μεταφορά των επιβατών λόγω στενότητας ή 
κακής βατότητας των οδών, ή δυσχερειών διέλευσης των λεωφορείων 
της μεγαλύτερης κλάσης. 

γ) Επιτυγχάνεται οικονομικότερη εκμετάλλευση του ΚΤΕΛ και κα¬ 
λύτερη εξυπηρέτηση των επιβατών. 

Η αντικατάσταση λεωφορείου με άλλο μεγαλύτερης κλάσης γίνεται 
μόνο με λεωφορεία που είναι καινούργια όπως ορίζεται στην περίπτωση 
α' της παραγρ. 2 του άρθρου αυτού, με εξαίρεση τα ενταγμένα σε υπερα¬ 
στικά ΚΤΕΛ λεωφορεία αστικού τύπου, που εκμεταλλεύονται αστικές 
λεωφορειακές γραμμές τα οποία μπορεί να είναι και μεταχειρισμένα 
(αστικού τύπου) σύμφωνα με την περίπτωση β' της παρ. 2 του ίδιου άρ¬ 
θρου. 

5. Σε ΚΤΕΛ που ο αριθμός των λεωφορείων τα οποία μπορούν να 
αντικατασταθούν με άλλα μεγαλύτερης κλάσης είναι περιορισμένος, το 
αντίστοιχο δικαίωμα παρέχεται στους ενδιαφερομένους ιδιοκτήτες τους, 
κατά σειρά προτεραιότητας, η οποία καθορίζεται ανάλογα με την ηλικία 

των λεωφορείων που είναι για αντικατάσταση, (προτάσσονται τα λεω¬ 
φορεία που είναι μεγαλύτερης ηλικίας), και κατά την εξής διαδικασία: 
Μέσα στο πρώτο δίμηνο κάθε έτους, καλούνται από τη διοίκηση του 
ΚΤΕΛ οι ενδιαφερόμενοι ιδιοκτήτες λεωφορείων για να υποβάλουν αι¬ 
τήσεις για αντικατάσταση του λεωφορείου τους με άλλο μεγαλύτερης 
κλάσης. Το ΚΤΕΛ, με βάση τις αιτήσεις που υποβλήθηκαν, καταρτίζει 
πίνακα σειράς προτεραιότητας, ανάλογα με την ηλικία των λεωφορείων 
για τα οποία ζητείται αντικατάσταση τον οποίο υποχρεούται να υποβά¬ 
λει στο Νομάρχη δια της οικείας υπηρεσίας συγκοινωνιών μέχρι 15 
Μαρτίου κάθε έτους. Ο Νομάρχης ανάλογα με τα κενά του αριθμού των 
λεωφορείων μεγαλύτερης κλάσης και με τη σειρά προτεραιότητας στο 
σχετικό πίνακα, εκδίδει μέσα σε προθεσμία ενός μηνός από της υποβο¬ 
λής του παραπάνω πίνακα, τις σχετικές εγκρίσεις αντικατάστασης λεω¬ 
φορείων με άλλα μεγαλύτερης κλάσης. Το νέο λεωφορείο, με βάση την 
κατά το προηγούμενο εδάφιο έγκριση, πρέεπι να λάβει σχετική άδεια 
κυκλοφορίας και πινακίδες μέσα στο ίδιο ημερολογιακό έτος. 

Σε περίπτωση που είναι αδύνατη η θέση σε κυκλοφορία του λεωφο¬ 
ρείου αυτού μέσα στο ίδιο ημερολογιακό έτος, τότε μπορεί με απόφαση 
του οικείου Νομάρχη να επιτραπεί η χορήγηση της άδειας κυκλοφορίας 
και των πινακίδων του μέχρι 30 Ιουνίου του επομένου έτους. 

Σε αντίθετη περίπτωση η έγκριση παύει να ισχύει και επιπλέον οι κά¬ 
τοχοι των υπό αντικατάσταση λεωφορείων χάνουν το δικαίωμα ένταξής 
τους στους ετήσιους πίνακες προτεραιότητας για τα δύο επόμενα έτη. 

Ειδικά για λεωφορεία που δόθηκε σχετική έγκριση μέσα στο έτος 
1988 επιτρέπεται να λάβουν άδεια και πινακίδες μέχρι 30.6.1989. 

Σε περίπτωση που το υπό αντικατάσταση λεωφορείο προέρχεται από 
όμοιο, που αντικαταστάθηκε με άλλο μεταχειρισμένο, μεγαλύτερης ηλι¬ 
κίας, για την ένταξή του στον πίνακα προτεραιότητας, λαμβάνεται 
υπόψη η ηλικία του αντικατασταθέντος νεότερου λεωφορείου. Λεωφο¬ 
ρεία τα οποία κατά ακέραια μονάδα ανήκουν στο ΚΤΕΛ, καταλαμβά¬ 
νουν τις τελευταίες θέσεις του, κατά την παράγραφο αυτή πίνακα». 

6. Λεωφορεία υπεραστικού τύπου ενταγμένα σε ΚΤΕΛ που εκμεταλ¬ 
λεύονται μόνο αστικές λεώφορειακές γραμμές, επιτρέπεται να αντικαθί¬ 
στανται με άλλα αστικού τύπου. 

Λεωφορεία αστικού τύπου, που είναι ενταγμένα σε ΚΤΕΛ που εκμε¬ 
ταλλεύονται μόνο υπεραστικές λεώφορειακές γραμμές, επιτρέπεται να 
αντικαθίστανται με άλλα-υπεραστικού ή ημιαστικού τύπου. 

Λεωφορεία αστικού τύπου, που είναι ενταγμένα σε υπεραστικά 
ΚΤΕΛ τα οποία εκμεταλλεύονται αστικές λεώφορειακές γραμμές, επι¬ 
τρέπεται να αντικαθίστανται με άλλα αστικού τύπου. 

7. Λεωφορεία τα οποία κατά ακέραια μονάδα ανήκουν στην ιδιοκτη¬ 
σία του ΚΤΕΛ, αντικαθίστανται υποχρεωτικά με μικρολεωφορεία κλά¬ 
σης «2», αν στην εξυπηρετούμενη από το ΚΤΕΛ συγκοινωνιακή περιοχή 
περιλαμβάνονται χωριά ή οικισμοί που συνδέονται με ακατάλληλο οδικό 
δίκτυο. ' 

8. Λεωφορεία, που τίθενται σε' κυκλοφορία σε αντικατάσταση άλλων 
και είναι μικρότερης απ’ αυτά κλάσης, είναι καινούργια, σύμφωνα με τις 
διατάξεις της περίπτωσης α' της παρ. 2 του άρθρου αυτού, ή μεταχειρι¬ 
σμένα, αλλά προέλευσης εσωτερικού, όπως ορίζουν οι διατάξεις της πε¬ 
ρίπτωσης β' της παρ. 2 του ίδιου άρθρου. 

9. Με επιφύλαξη εφαρμογής των διατάξεων της παρ. 1 του άρθρου 3 
της αριθ. 24972/1029/11.7.86 (ΦΕΚ 556/Β/20.8.86) καν. από¬ 
φασης και των λοιπών διατάξεων του παρόντος άρθρου, πλην του τελευ¬ 
ταίου εδαφίου της παραγράφου 4 αυτού επιτρέπεται ν’ αντικαθίστα¬ 
νται: 

α) Λεωφορεία ενταγμένα σε υπεραστικά ΚΤΕΛ νήσων, που δεν συν¬ 
δέονται με γέφυρα με την ηπειρωτική χώρα με άλλα μεταχειρισμένα 
προέλευσης εσωτερικού, όπως ορίζουν οι διατάξεις της περιπτ. β' παρ. 2 
του άρθρου αυτού, ή εξωτερικού ηλικίας κάτω των έξι (6) ετών. 

β) Λεωφορεία ενταγμένα σε υπεραστικά ΚΤΕΛ της χώρας, ηλικίας 
κάτω των οκτώ (8) ετών που καταστρέφονται ολοσχερώς, εφόσον κάτι 
τέτοιο διαπιστώνεται από τις αρμόδιες περιφερειακές υπηρεσίες, με 
άλλα προέλευσης εξωτερικού ηλικίας κάτω των έξι (6) ετών. 

γ) Λεωφορεία ενταγμένα σε υπεραστικά ΚΤΕΛ της ηπειρωτικής χώ¬ 
ρας ηλικίας είκοσι (20) ετών και άνω με άλλα μεταχειρισμένα προέλευ¬ 
σης, εξωτερικού ηλικίας κάτω των έξι (6) ετών. 

10. Οι διατάξεις του άρθρου αυτού έχουν ανάλογη εφαρμογή και για 
λεωφορεία που εντάχθηκαν σε ΚΤΕΛ, σύμφωνα με τις διατάξεις του π. 
δ/τος 967/1979 (ΦΕΚ 272/Α/1979), με επιφύλαξη εφαρμογής των 


διατάξεων των παρ. 1 και 2 του ίδιου διατάγματος, όπως αντικαταστά- 
θηκαν και ισχύουν». 

Άρθρο 9. 

1. Επιφυλασαομένης της εφαρμογής των λοιπών διατάξεων του 
προηγούμενου άρθρου 8, τα λεωφορεία των αστικών ΚΤΕΛ και ΡΟΔΑ 
μπορούν να αντικαθίστανται με άλλα μεταχειρισμένα των, κατά τα άρ¬ 
θρα 4 και 5 ως και τις παρ. 4 και 5 του άρθρου 25 της παρούσας, τύ¬ 
πων, εφόσον για τα νέα (που θα αντικαταστήσουν τα παλαιά) λεωφορεία 
συντρέχουν οι εξής όροι: 

α) Ήταν προηγούμενα ενταγμένα στη δύναμη των λεωφορείων 
ΚΤΕΛ ή των κατά το άρθρο 4 παρ. 6 περιπτ. α του Ν.Δ. 102/73 Αστι¬ 
κών Μεταφορικών Οργανισμών ή Επιχειρήσεων. 

β) Έχουν υποστεί τεχνικό έλεγχο και πληρούν τους όρους και τις 
προϋποθέσεις ασφαλούς κυκλοφορίας, που ορίζουν οι διατάξεις που 
ισχύουν κάθε φορά. 

2. Με επιφύλαξη εφαρμογής των διατάξεων της παρ. 1 του άρθρου 3 
της αριθ. 24972/1029/11.7.86 (ΦΕΚ 556/Β/20.8.86) καν. από¬ 
φασης και των λοιπών διατάξεων του άρθρου 8 της παρούσας επιτρέπε¬ 
ται ν’ (αντικαθίστανται: 

α) Λεωφορεία ενταγμένα σε αστικά ΚΤΕΛ νήσων, που δεν συνδέο¬ 
νται με την ηπειρωτική χώρα με γέφυρα, με άλλα μεταχειρισμένα λεω¬ 
φορεία προέλευσης εξωτερικού ηλικίας κάτω των έξι (6) ετών και 

β) Λεωφορεία ενταγμένα σε αστικά ΚΤΕΛ της ηπειρωτικής χώρας 
ηλικίας 20 ετών και άνω με άλλα μεταχειρισμένα προέλευσης εξωτερι¬ 
κού ηλικίας κάτω των 6 ετών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Φεβρουάριου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΚΟΣΜΑΣ ΣΦΥΡΙΟΥ 
-♦- 

Αριθ/4141,2/2/89 (7) 

Καθορισμός ειδικοτήτων των Τεχνικών Αξιωματικών. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 


Με την απόφαση του Υπουργού Εμπορικής Ναυτιλίας 4141.2/1/ 
89/ 2.2.89, καθορίζονται οι ειδικότητες των σαράντα έξι (46) συνολικά 
θέσεων των Τεχνικών Αξιωματικών που προβλέπονται από τις διατά¬ 
ξεις του ΝΔ 1320/72 άρθρο 3 παραγ. 1, του ΠΔ 9/79 άρθρο 7 πα- 
ραγρ. γ', του Ν. 1045, άρθρο 10 παραγρ. 1β, του Ν. 1643/86 άρθρο 
13 παραγ. Ια, του Ν. 1801/88 άρθρο 15 παραγ. 1β, ως ακολούθως: 

α. Τέσσερις (4) θέσεις Μηχανολόγων - Ηλεκτρολόγων Μηχανι¬ 
κών. 

β. Δέκα (10) θέσεις Μηχανολόγων Μηχανικών ή Μηχανικών Η/Υ 
και Πληροφορικής. 

γ. Τέσσερις (4) θέσεις Ηλεκτρολόγων Μηχανικών, 
δ. Δέκα επτά (17) θέσεις Ναυπηγών Μηχανολόγων Μηχανικών, 
ε. Τέσσερις (4) θέσεις Πολιτικών Μηχανικών, 
στ. Μία (1) θέση Αρχιτέκτονα Μηχανικού 
ζ. Έξι (6) θέσεις Χημικών Μηχανικών ή Χημικών. 

Η υπ. αριθμ. 4231.2/3/88/16/2/88 (ΦΕΚ 120Β/88) υπουργ. 
απόφασή μας καταργείται. 


Πειραιάς, 2 Φεβρουάριου 1989 

Ο ΥΠΟΥΡΓΟΣ 

ΒΑΣΙΛΗΣ ΣΑΡΑΝΤΙΤΗΣ 


Αριθ. 4224.1/1/89 (8) 

Σύσταση και συγκρότηση Υπηρεσιακού Συμβουλίου Υπαλλήλων 

ΟΛΠ». 


Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη τις διατάξεις: 

1. Του άρθρου 8 του Υπαλληλικού κώδικα (Π.Δ. 611/77) 

2. Του άρθρου 14 του Ν. 1586/1986 (ΦΕΚ 37/1.4.86 τ.Α') 

3. Την αριθ. ΔΙΔΑΔ/Φ. 80/89/785/12.1.1989 (ΦΕΚ 21/Β/ 

17.1.89) · . 

1. Συνιστούμε πενταμελές Υπηρεσιακό Συμβούλιο Υπαλλήλων του 
ΟΛΠ που συγκροτείται ως εξής: 

α) Από τρεις μονίμους υπαλλήλους του ΟΛΠ με βαθμό Α', προϊστά¬ 
μενους Διευθύνσεων, από τους οποίους ο ένας ορίζεται Πρόεδρος με τους 
σιναπληρωτές τους, μονίμους υπαλλήλους ΟΛΠ, με βαθμό Α', και όταν 
κρίνονται πειθαρχικές υποθέσεις από τον Πρόεδρο του Διοικητικού Συμ¬ 
βουλίου του ΟΛΠ, ως Πρόεδρο; με αναπληρωτή του τον τακτικό Πρόε¬ 
δρο του Συμβουλίου. 

β) Από δύο αιρετούς εκπροσώπους των Υπαλλήλων με τους αναπλη¬ 
ρωτές τους. 

2. Σε περίπτωση απουσίας ή κωλύματος του Προέδρου στο Συμβού¬ 
λιο προεδρεύει ένα από τα τακτικά μέλη του Συμβουλίου. 

3. Γραμματέας του Συμβουλίου με τον αναπληρωτή του ορίζεται 
υπάλληλος του ΟΛΠ με βαθμό τουλάχιστον Β', 

4. Οι υποθέσεις που εκκρεμούν στα υφιστάμενα υπηρεσιακά συμβού¬ 
λια και για τις οποίες δεν έχει ληφθεί απόφαση κρίνονται από το Υπηρε¬ 
σιακό συμβούλιο που συνιστάται με την απόφαση αυτή. 

5. Η απόφαση αυτή να δημοσιευθεί στην Εφημερίδα της Κυβέρνη¬ 
σης. 

Πειραιάς, 2 Φεβρουάριου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΤΩΝΙΟΣ ΝΤΕΝΤΙΔΑΚΗΣ 
-♦- 

Αριθ. 519 (9) 

Υπαγωγή του αδιαβαθμιστου μόνιμου προσωπικού του Πνευματικού 

Κέντρου Δήμου Γαλατσίου στις διατάξεις του Α' Μέρους του Νόμου 

1188/1981. 

Ο ΝΟΜΑΡΧΗΣ ΑΘΗΝΩΝ 

Με την αριθ. 519/19.1.1989 απόφαση του Νομάρχη Αθηνών που 
εκδόθηκε σύμφωνα με τις διατάξεις του άρθρου 3 παρ. 2 του Νόμου 
1188/1981 και με σύμφωνη γνωμοδότηση του αρμόδιου Υπηρεσιακού 
Συμβουλίου, υπάγεται το αδιαβάθμιστο μόνιμο προσωπικό του Πνευ¬ 
ματικού Κέντρου Δήμου Γαλατσίου στις διατάξεις του Α' Μέρους του 
Νόμου 1188/1981. 

Αθήνα, 19 Ιανουάριου 1989 
Ο Νομάρχης 

ΘΕΟΔ. ΒΓΕΝΟΠΟΥΛΟΣ 

- ♦- 

Αριθ. 539 (10) 

Ψήφιση Οργανισμού εσωτερικής υπηρεσίας του Πνευματικού Κέντρου 
Δήμου Ζωγράφου, 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις των άρθρων 4, 5 και 12 του Νόμου 1188/1981 
«περί κυρώσεως του Κώδικος περί καταστάσεως προσωπικού Οργανι¬ 
σμών Τοπικής Αυτοδιοικήσεως» σε συνδυασμό με τις όμοιες του Π.Δ/ 
τος 37α/1987. 

2. Τις διατάξεις των άρθρων 171 και 175 του Π.Δ/τος 76/1985 
«κωδικοποίηση σε ενιαίο κείμενο νόμο με τίτλο Δημοτικός και Κοινοτι¬ 
κός Κώδικας των ισχυουσών διατάξεων του Δημοτικού και Κοινοτικού 
Κώδικα, όπως τροποποιήθηκαν και συμπληρώθηκαν». 

3. Την αριθ. 336/1988 απόφαση του Δημοτικού Συμβουλίου Ζω¬ 
γράφου με την οποία εκφράζει την σύμφωνη γνώμη του για την έγκριση 
της αριθ. 31/1988 όμοιας του Διοικητικού Συμβουλίου του Πνευματι¬ 
κού Κέντρου Δήμου Ζωγράφου. 

4. Την αριθ. 6/1/13.12.1988 σύμφωνη γνωμοδότηση του Υπηρε¬ 
σιακού Συμβουλίου του άρθρου 14 του Νόμου 1586/1986 Νομαρχίας 
Αθηνών, αποφασίζουμε: 

Εγκρίνουμε την αριθ. 31/1988 απόφαση του Διοικητικού Συμβου¬ 
λίου του πνευματικού κέντρου Δήμου Ζωγράφου περί ψηφίσεως του Ορ¬ 
γανισμού Εσωτερικής Υπηρεσίας αυτού, ως εξής: 

Άρθρο 1 

Η Υπηρεσία του Νομικού Προσώπου συνίσταται από τη Διοικητική 
Υπηρεσία. 

Άρθρο 2 

Η διάρθρωση των θέσεων ορίζεται ως εξής: 

1. Μία θέση του κλάδου ΥΕ16 Εργατών Γενικά με βαθμούς Δ-Γ. 


2. Μια προσωρινή θέση με σχέση εργασίας ιδιωτικού δικαίου αορί¬ 
στου χρόνου εργάτη-φύλακα. 

Άρθρο 3 

Εργάτης φύλακας είναι υπεύθυνη για την ομαλή και εύρυθμη λει¬ 
τουργία του Π.Κ. Εισηγείται στο Διοικητικό Συμβούλιο τις ανάγκες και 
ελλείψεις του Π.Δ. 

Φροντίζει για την καθαριότητα, το φωτισμό και γενικά την καλή εμ¬ 
φάνιση του Π.Δ. 

Τηρεί πρωτόκολλο εισερχομένων και εξερχομένων μαθητών που πα¬ 
ρακολουθούν τα διάφορα μαθήματα μουσικής, χορού, ζωγραφικής 
κ.λπ. 

Η εργάτης - φύλακας ασχολείται ακόμη και με τη διαμόρφωση του 
χώρου όταν πραγματοποιούνται εκδηλώσεις στην αίθουσα του Π.Κ.· 
Τέλος ενεργεί και ασχολείται γενικά σύμφωνα με τις οδηγίες και υπο¬ 
δείξεις του Διοικητικού Συμβουλίου. 

Άρθρο 4 

' Τα τυπικά προσόντα, τα καθήκοντα, οι περιορισμοί, ο χρόνος εργα¬ 
σίας, η αστική ευθύνη, τα δικαιώματα, οι άδειες, οι μεταβολές στην 
υπηρεσιακή κατάσταση, οι ηθικές αμοιβές, τα πειθαρχικά αδικήματα, 
οι ποινές, η λύση της υπαλληλικής σχέσης, νοσηλεία και αποζημίωση 
λόγω απολύσεως, διέπονται από τις διατάξεις του Ν. 1188/81 και των 
προς εκτέλεση των ανωτέρω εκδιδομένων διαταγμάτων. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 19 Ιανουάριου 1989 
Ο Νομάρχης 

ΘΕΟΔ. ΒΓΕΝΟΠΟΥΛΟΣ 

- ♦ - 

Αριθ. 1291 (11) 

Τροποποίηση του Ο.Ε.Υ. του Δήμου Νίκαιας. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Τις διατάξεις του άρθρου 12 του Ν. 1188/81 Κώδικας κατάστα¬ 
σης προσωπικού Ο.Τ.Α. 

2. Τις διατάξεις του Ν. 1586/86 καί-τούΤϊΔ 37/87. 

3. Τις αριθ. 49/88 και 343/88 αποφάσεις του Δημ. Συμβουλίου Νί¬ 
καιας που αφορούν την τροποποίηση του Ο.Ε.Υ. του Δήμου και προσαρ¬ 
μογή του στις παραπάνω διατάξεις. 

4. Την σύμφωνη γνωμοδότηση του υπηρεσιακού συμβουλίου προσω¬ 
πικού Ο.Τ.Α. που διατυπώθηκε στο αριθ. 9/12.10.1988 πρακτικό του 
αποφασίζουμε: 

Εγκρίνουμε τις αριθμ. 49/88 και 313/88 αποφάσεις του Δημ. Συμ¬ 
βουλίου Νίκαιας που αφορούν την τροποποίηση και προσαρμογή του 
Ο.Ε.Υ. στις,διατάξεις του Ν. 1586/86 και Π.Δ. 37α/87 του οποίου οι 
υπηρεσίες και οι θέσεις προσωπικού διαμορφώνονται όπως παρακάτω: 
ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

Άρθρο 1 

Τις υπηρεσίες του Δήμου συγκροτούν: 

1) Γραφείο Δημάρχου 

2) Η διεύθυνση διοικητικών υπηρεσιών 

3) Η διεύθυνση οικονομικών υπηρεσιών 

4) Η διεύθυνση τεχνικών υπηρεσιών 
1. Γραφείο Δημάρχου περιλαμβάνει: 

. α) Τον μετακλητό Γενικό Γραμματέα (άρθρο 67 του Ν. 1416/84). 
β) Τον ιδιαίτερο Γραμματέα (άρθρο 242 του Ν. 1188/81). 
γ) Τον επιστημονικό συνεργάτη Ν. 1416/84 
δ) Τον Ειδικό σύμβουλο Ν. 1416/84. 

Α. Η ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ περιλαμβάνει: 

1. Τμήμα Διοικητικού 

α. Το γραφείο τύπου, δημοσιών και διεθνών σχέσεων 
β. Το γραφείο Πρόνοιας και Κοινωνικής Μέριμνας 
γ. Το γραφείο Παιδείας 

δ. Το γραφείο Δημοτικού Συμβουλίου και Δημαρχιακής Επιτροπής, 
ε. Το γραφείο Πρωτοκόλλου-Διεκπαιραίωσης-Αρχείόυ. 
στ. Το γραφείο Δημοτικής Βιβλιοθήκης. · ·■ 

• ζ. Το γραφείο Πληροφοριών και Εξυπηρέτησης του Πολίτη, 
η. Το γραφείο Νεολαίας - Αθλητισμού. · 

θ. Το γραφείο Συνοικιακών Συμβουλίων. 

2. Τμήμα Διοικήσεως 

α. Το Γραφείο Τακτικού προσωπικού. 

β. Το γραφείο εκτάκτου και ημερομισθίου προσωπικού. 

γ. Το γραφείο Προγραμματισμού και Μηχανογραφήσεως. 

3. Τμήμα Δημοτικής Κατάστασης 
α. Γραφείο Δημοτολογίου. 

β. Γραφείο Μητρώων & Στρατολογίας, 
γ. Γραφείο Ληξιαρχείου. 

Β. Η ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ περιλαμβάνει: 

1. Τμήμα Δημοτικών Προσόδων και περιουσίας, 
α. Γραφείο Εσόδων. ■ 
β. Γραφείο Φορολογίας, 
γ. Γραφείο Νεκροταφείου, 
δ. Γραφείο Αποχέτευσης. 

2.Τμήμα Λογιστικό 
α. Γραφείο Λογιστηρίου, 
β. Γραφείο Εκκαθαρίσεων. 

γ. Γραφείο Προμηθειών, Αποθήκης και Δημοτικής Περιουσίας. 

3. Τμήμα Ταμειακής Υπηρεσίας. 

α. Γραφείο Διαχείρησης και Είσπραξης, 
β. Γραφείο Χρέωσης και πίστωσης οφειλετών, 
γ. Γραφείο Πληρωμών. 

ΔΙΕΥΘΥΝΣΗ ΤΕΧΝΙΚΗΣ ΥΠΗΡΕΣΙΑΣ 

1. Τμήμα οδοποιίας - Υδραυλικών Έργων, 
α. Γραφείο Οδοποιίας. 

β. Γραφείο Υδραυλικών Έργων, 
γ. Γραφείο Κήπων & Δενδροστοιχιών. 

2. Τμήμα αρχιτεκτονικό και Σχεδίου πόλης 
α. Γραφείο Μελετών και Τοπογραφήσεων. 

β. Γραφείο Αρχιτεκτονικών και οικοδομικών έργων, 
γ. Γραφείο Πολεοδομίας. 

3. Τμήμα Ηλεκτρομηχανολογικό 
α. Γραφείο Ηλεκτρολογικό. 

β. Γραφείο Καθαριότητας, 
γ. Γραφείο Μηχανολογικό. 

Τα γραφεία των Τμημάτων είναι λειτουργικά και όχι ανεξάρτητα 
εκτός του γραφείου Δημάρχου. 

Άρθρο 2ο 

Η σύνθεση και η διαβάθμιση των θέσεων του τακτικού προσωπικού 
είναι: 

1. Προσωπικό ειδικών θέσεων. 

α. 1 θέση μετακλητού Γενικού Γραμματέα (άρθρο 67 του Π. 1416/ 
84). 

β. 1 θέση ιδιαίτερου Γραμματέα (άρθρο 242 του Ν. 1188/81). 
γ. 1 Επιστημονικό Συνεργάτη (Ν. 1416/84). 
δ. 1 Ειδικό σύμβουλο (Ν. 1416/84). 

Νομική Υπηρεσία 

1 θέση Δικηγόρου (παρ. Αρείω Πάγω) (αρ. 245 Ν. 1188/81). 

2. Μόνιμο προσωπικό 

Α' Διοικητικό Προσωπικό 
Κατηγορία ΠΕ 

α. Κλάδος ΠΕΙ Διοικητικού 
13 θέσεις με βαθμούς Γ-Α 
β) Κλάδος ΠΕ11 Πληροφορικής 

1 θέση με βαθμό Γ-Α ειδικότητα επιστήμης των υπολογιστών. 
Κατηγορία ΤΕ 

α. Κλάδος ΤΕ1 βιβλιοθηκονόμων. 

3 θέσεις με βαθμούς Γ-Δ (εκ των οποίων οι 2 εντάσσονται βάσει του 
Ν. 1476/84. 

β. Κλάδος ΤΕ2 Κοινωνικών Λειτουργών. 

1 θέση με βαθμό Γ-Α (εκ των οποίων η μία εντάσσεται βάσει του Ν. 
1586/86). 

γ. Κλάδος ΤΕ19 Πληροφορικής. 

2 θέσεις με βαθμούς Γ-Α ειδικοτήτων α) πληροφορικής, β) Ηλεκτρο¬ 
νικών υπολογιστών συστημάτων. 

Κατηγορία ΔΕ 

α. Κλάδος ΔΕΙ Διοικητικού. 


35 θέσεις με βαθμούς Γ-Α (εκ των οποίων οι 4 εντάσσονται βάσει 
των διατάξεων του Ν. 1735/87). 
β. Κλάδος ΔΕΙ5 Εισπρακτόρων. 

3 θέσεις με βαθμούς Γ-Α. 

γ. Κλάδος ΔΕ37 Ιεροψαλτών. 

1 θέση με βαθμό Γ-Δ (η οποία εντάσσεται βάσει του Ν. 1476/84). 
Κατηγορία ΥΕ 

α. Κλάδος ΥΕ1 Κλητήρων-θυρωρών Γενικών Καθηκόντων. 

.5 θέσεις με βαθμούς Δ-Γ 
β. Κλάδος ΥΕ11 Νεοκόρων. 

1 θέση με βαθμό Δ-Γ (η οποία εντάσσεται βάσει του Ν. 1476/84). 

Β' ΤΕΧΝΙΚΟ ΠΡΟΣΩΠΙΚΟ 

α. Κλάδος ΠΕ3 Πολιτικών μηχανικών 

4 θέσεις με βαθμούς Γ-Α (εκ των οποίων η μία εντάσσεται βάσει του 
Ν. 1476/84). 

β. Κλάδος ΠΕ4 Αρχιτεκτόνων. 

3 θέσεις με βαθμούς Γ-Α (οι οποίες εντάσσονται βάσει των Ν. 
1476/84 και 1735/87). 

γ. Κλάδος ΠΕ5 Ηλεκτρολόγων - Μηχανικών. 

1 θέση με βαθμό Γ-Α (η οποία εντάσσεται βάσει του Ν. 1735/87). 
δ) Κλάδος ΠΕ6 Τοπογράφων. 

1 θέση με βαθμούς Γ-Α 
Κατηγορία ΤΕ 

α. Κλάδος ΤΕ3 Τεχνολόγων Πολιτικών Μηχανικών. 

4 θέσεις με βαθμούς Γ-Α. 

Κατηγορία ΔΕ 

α. Κλάδος ΔΕ5 Δομικών Έργων. 

1 θέση με βαθμούς Γ-Α 

β. Κλάδος ΔΕ6 Σχεδιαστών. 

2 θέσεις με βαθμούς Γ-Α εκ των οποίων η μία εντάσσεται βάσει του 
Ν. 1735/87). 

γ. Κλάδος ΔΕ24 Ηλεκτρολόγων. 

4 θέσεις με βαθμούς Γ-Α. 

δ. Κλάδος ΔΕ20 Χειριστών Μηχανημάτων έργου. 

1 θέση με βαθμό Γ-Α (η οποία εντάσσεται βάσει του Ν. 1476/84). 
ε. Κλάδος ΔΕ26 Μηχανοτεχνιτών. 

2 θέσεις με βαθμούς Γ-Α 
στ) Κλάδος ΔΕ20 Οδηγών. 

22 θέσεις με βαθμούς Γ-Α (εκ των οποίων οι 5 εντάσσονται βάσει 
των διατάξεων του Ν. 1735/87). 
ζ. Κλάδος ΔΕ30 Τεχνιτών. 

1 θέση με βαθμό Γ-Α 
Γ' Γεωπονικό Προσωπικό 
Κατηγορία ΠΕ 
α. Κλάδος ΠΕΙ4 Δασολόγων 

1 θέση με βαθμό Γ-Α (η οποία εντάσσεται βάσει του Ν. 1735/87). 
Κατηγορία ΔΕ 

α. 3 θέσεις Δενδροανθοκηπουρών με βαθμούς Γ-Α (οι οποίες εντάσ¬ 
σονται βάσει του Ν. 1476/84). 

Δ' ΤΕΧΝΙΚΟ - ΥΓΕΙΟΝΟΜΙΚΟ ΠΡΟΣΩΠΙΚΟ 
α. Κλάδος ΥΕ16 Προσωπικού Καθαριότητας κ.λπ. με βαθμούς Δ-Γ 
149 άτομα ήτοι: 

1. 22 φύλακες εργάτες (εκ των οποίων οι 16 εντάσσονται βάσει των 
Ν. 1476/84 και 1735/87). 

2. 85 εργάτες καθαριότητας (εκ των οποίων οι 12 εντάσσονται βάσει 
του Ν. 1735/87). 

3. 25 εργάτες κήπων (εκ των οποίων οι 15 εντάσσονται βάσει του Ν. 
1735/87). 

4. 5 οικοδόμοι (οι οποίες εντάσσονται βάσει του Ν. 1735/87). 

5. 2 Ξυλουργοί (οι οποίες εντάσσονται βάσει του Ν. 1735/87). 

6.1 σιδηρουργός (οι οποίες εντάσσονται βάσει του Ν. 1735/87). 

2 θέσεις καθαριστριών. 

2 θέσεις Νεκροταφείου. 

Ε’ ΚΛΑΔΟΙ ΠΡΟΣΩΠΙΚΩΝ ΘΕΣΕΩΝ 

1. Κλάδος ΤΕ19 Τεχνιτών πτυχιούχων - ανωτέρων τεχνικών ή 
επαγγελματικών σχολών. 

1 θέση με βαθμό Γ-Α (η οποία είναι προσωρινή βάσει του Ν. 1476/ 
84) και καταργείται όταν κενωθεί καθ’ οιονδήποτε τρόπο. 

2. Κλάδος ΔΕ2 Εποπτών. 

θέσεις προσωπικού με σχέση εργασίας Ιδιωτικού Δικαιού αορίστου 
χρόνου. 

α. ΔΕΙ 8 Διοικητικού. 

4 θέσεις (Ν. 1735/87). 
β. 2 θέσεις Ηλεκτρολόγων, 
γ. 10 θέσεις οδηγών αυτοκινήτου, 
δ. 10 θέσεις Δενδροανθοκηπουρών, 
ε. 66 εργατών καθαριότητας, 
στ. 6 εργατών φυλάκων, 
ζ. 3 θέσεις καθαριστριών, 
η. 6 θέσεις εργατών Νεκροταφείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 13 Ιανουάριου 1989 

Με εντολή Νομάρχη 
Η Διευθύντρια 
I. ΛΕΠΕΤΣΟΐ 

- + - 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Διορθώνονται οι κοινές αποφάσεις του Υπουργού Προεδρίας της Κυ¬ 
βέρνησης και του Υφυπουργού Εργασίας 100082/13.1.89 και 
100083/13.1.89 που δημοσιεύθηκαν στο ΦΕΚ 43Β/23.1.89 και 
αφορούν αντίστοιχα την έγκριση ανάθεσης έργου με μίσθωση από τον 
ΟΑΕΔ σε έναν επιστήμονα, ειδικευμένο στην μελέτη της αγοράς εργα¬ 
σίας και σε έναν επιστήμονα ειδικευμένο στους τομείς εργασιακών σχέ¬ 


σεων ως εξής: 

Στη σελ. 366 στήλη Β: α) στίχο 11ο από την αρχή και στίχο 9ο από 
το τέλος αντί του εσφαλμένου «93098/10.2.88» το σωστό «118424/ 
29.11.88» και β) στίχο 12ο από την αρχή και στίχο 10ο από το τέλος 
αντί του εσφαλμένου «287/2.2.88», το σωστό «327/22.11.88». 

(Από το Υπ. Εργασίας) 

(13) 

Στη Διγ/1173/28.1.1988 απόφαση του Υπουργού Υγείας, Πρό¬ 
νοιας και Κοιν. Ασφαλίσεων, που δημοσιεύθηκε στο 83/15.2.88 ΦΕΚ 
Τεύχος Β’ σχετικά με σύσταση-αυγκρότηση Υπηρεσιακών Συμβουλίων 
ΝΠΔΔ περιφέρειας Ν. Αττικής, αρμοδιότητας του Υπουργείου Υγείας, 
Πρόνοιας και Κοιν. Ασφαλίσεων επέρχεται η κατωτέρω διόρθωση 
σφαλμάτων. 

Αντί του εσφαλμένου. 

Γ Κοινό Υπηρεσιακό Συμβούλιο Ν.Π.Δ.Δ. με έδρα το Εθνικό Ίδρυμα 
αποκατάστασης Αναπήρων, αρμόδιο για τους υπαλλήλους των 

δ) Εθνικών Παιδικών Σταθμών περιοχής τ. Διοικήσεως Πρωτευού- 
σης για το προσωπικό που δεν έχει την ιδιότητα του δημοσίου υπαλλή¬ 
λου 

τίθεται το σωστό: 

Γ Κοινό Υπηρεσιακό Συμβούλιο Ν.Π.Δ.Δ. με έδρα το Εθνικό Ίδρυμα 
Αποκατάστασης Αναπήρων, αρμόδιο για τους υπαλλήλους των: 

δ) Κρατικών Παιδικών Σταθμών και Κρατικών Βρεφονηπιακών 
Σταθμών Νομαρχιών Αθηνών, Πειραιώς, Ανατολικής Αττικής και Δυ¬ 
τικής Αττικής για το προσωπικό που δεν έχει την ιδιότητα του δημοσίου 
υπαλλήλου. 

(Από το Υπουργείο Υγείας, Πρόνοιας και Κοιν. Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




